جمهورباشقانی رجب طیب اردوغان، ترور هؤرگوتلرینه ده، اونلاری ماشا اولا‌راق قوللانان قاران‌لیق مرکزلره ده، تورک میلتی‌نین اصلا بویون ایمه‌یه‌جیینی بیلدیگینی سؤیله‌دی.
اردوغان قوربان بایرامی موناسیبتیله بیر مئساژ یاییملادی.
اردوغان، یاییملادیغی مئساژلا وطنداش‌لارین قوربان بایرامینی تبریک ائده‌رک، بایرامین، عائله‌لره، میلته، اسلام عالمینه و بوتون بشریته خیرلر گتیرمه‌سینی، چتین‌لیک‌لرین آرا‌دان قالدیریلماسینا وسیله اولماسینی آرزولادی.
پرزیدنت اردوغان تبریکینده ترورلا مباریزه‌یه توخونا‌راق،
"ترور هؤرگوتلرینه ده، اونلاری ماشا اولا‌راق قوللانان قاران‌لیق مرکزلره ده، عزیز میلتیمیزین اصلا بویون ایمه‌یه‌جیینی بیلیریک. بیزلر، دموکراسیمیز، اقتصادیمیزلا، خاریجی سیاستیمیزله، اؤلکه‌میزی معاصر مدنیت‌لر سویه‌سی‌نین اوزرینه چیخارانا قدر یولوموزا ایناملا داوام ائدجییک" دئدی.
قوربان بایرامی‌نین بو ایل 26 آگوست و 30 آگوست کیمی تاریخین ایکی اؤنملی ایل دؤنوموندن سونرا قوتلاندیغینا دقت چکن اردوغان، مئساژینا بئله داوام ائتدی:
26"  آگوست 1071ده مالازگیرد ظفری ایله آنادولونو بیزلره ابدی یوردوموز اولا‌راق قازان‌دیران سلطان آلپ آرسلان و عسگرلرینی سایغی ایله یاد ائدیریک. 30 آگوست 1922ده دوملوپیناردا قازاندیغیمیز ظفر، قورتولوشوموزون اوغورلا نتیجه‌لندیگینین موژدچی‌سی اولموش‌دور. 15 جولای 2016نی دا میلتیمیزین ظفر‌لر سلسیله‌سی‌نین بیر حالقاسی اولا‌راق گؤروروک" دئدی.
2023  هدف‌لرینه ده ایشاره ائدن اردوغان،
2023"  هدف‌لریمیز یولوندا، اؤلکه‌میزی دونیانین ان بؤیوک 10 اقتصادلارین‌دان بیری حالینا گتیره‌جک؛ میلتیمیزی، سؤز وئردیگیمیز رفاه و راحت‌لیق سویه‌سینه چاتدیراجاییق.
یئتر کی، بیر اولاق، ایری اولاق، دیری اولاق، قارداش اولاق، هامی بیرلیکده تورکیه اولاق" دئدی.
